Տեկոս

Տեկոս (), գյուղ Ռուսաստանի Դաշնության Կրասնոդարի երկրամասի Գելենջիկի քաղաքային օկրուգի կազմում։ Գտնվում է ծովի մակարդակից 85 մ բարձրության վրա։

 Աշխարհագրություն 
Տեկոս գյուղը գտնվում է Գելենջիկից 40 կմ հեռավորության վրա Տեկոս գետի ափին, Պշադա և Արխիպո-Օսիպովկա գյուղերի միջև։ Տեղակայված է Կրուգլայա լեռան (523 մ) արևելյան լանջի ստորոտին և Կապույտ լեռան (546 մ) հյուսիսային լանջի ստորոտին։ Տեկոս գյուղից 7 կմ հեռավորության վրա գտնվում է Պշադա գյուղը, 6 կմ հեռավորության վրա՝ Արխիպո-Օսիպովկա գյուղը։

 Բնակչություն 
Բնակչությունը 2010 թվականին գրանցված տվյալներով կազմում էր 1060 մարդ, հիմնականում հայեր, ռուսներ, հույներ և չեխեր, ովքեր զբաղվում են այգեգործությամբ և բանջարաբուծությամբ։

Գյուղն ունի ակումբ, գրադարան, մանկապարտեզ և բուժկայան։

 Պատմություն 
 19-րդ դար 
Գյուղը հիմնադրվել է 1866 թվականին։ 1896 թվականի հարկատու բնակչության վերստուգիչ մարդահամարի համաձայն, մտնում էր Սևծովյան նահանգի Տուապսեի օկրուգի կազմի մեջ։ Գյուղի հայերը եկել են 1867 թվականին, Սամսունից և նրա շրջակա գյուղերից։

 20-րդ դար 
1905 թվականի տվյալների համաձայն, Արխիպո-Օսիպովսկի գյուղական համայնքի Տեկոս գյուղն ուներ 14 տուն։ Ըստ 1923 թվականի վերստուգիչ մարդահամարի, Տեկոս գյուղը մտնում էր Կուբան-Սևծովյան նահանգի Սևծովյան օկրուգի Տուապսեի շրջանի Ջուբգայի գավառակի կազմի մեջ։ Գելենջիկի շրջանի ստեղծումից հետո, 1925 թվականին Տեկոսը մտել է Հյուսիս-Կովկասյան երկրամասի Գելենջիկի շրջանի կազմի մեջ։ 1965 թվականին Տեկոս գյուղը վերադարձվել է Կրասնոդարի երկրամասի Գելենջիկի շրջանին։

 Ծանոթագրություններ 

 Արտաքին հղումներ 
 Ռուսաստանի ժամային գոտիները, worldtimezone.com կայքում 

Կատեգորիա:Կրասնոդարի երկրամասի Գելենջիկի քաղաքային օկրուգի բնակավայրեր
Կատեգորիա:Ռուսաստանի գյուղեր